

**AJUT PER A LA RECERCA DE LA SOCIETAT CATALANA D’ENDOCRINOLOGIA I NUTRICIÓ 2024**

La Societat Catalana d’Endocrinologia i Nutrició convoca **un ajut**, **perfil bàsic o clínic** per a realitzar un **Treball de Recerca** sobre un tema relacionat amb l’especialitat, la realització del qual ha de repercutir beneficiosament a l’Endocrinologia catalana.

**BASES**

**1. Beneficiaris**

1.1. Els candidatshan de ser membres de la Societat Catalana d’Endocrinologia i Nutrició amb antiguitat superior a un any i estar al corrent del pagament de quotes.

1.2. Per a presentar-se, cal pertànyer a un grup de treball, que no hagi obtingut el premi en els darrers dos anys.

1.3. L’investigador principal del projecte candidat a l’Ajut Clínic o Bàsic ha de fer un màxim de 12 anys que hagi acabat la residencia MIR o un màxim de 15 anys que hagi acabat el grau universitari. Es farà una compensació pels mesos de baixa maternal/paternal, sempre que s’acrediti amb un document oficial.

1.4. Si un centre ha guanyat l’ajut en una modalitat (ajut clínic o bàsic) l’any anterior, es pot tornar a presentar el següent any en l’altra modalitat d’ajut, sempre i quan es tracti d’un projecte no relacionat amb el projecte guanyador de l’any anterior.

1.6. No es permeten co-investigadors principals, sí equip investigador.

**2. Sol·licitud i documentació**

2.1 Per optar a l’AJUT s’ha de presentar **la següent documentació**:

▪ **Memòria del projecte** – seguint format de convocatòries de projectes d’investigació en Salut, i com a mínim ha d’incloure: títol, resum, impacte esperat, pla de tractament de dades, situació actual del tema amb la bibliografia corresponent, hipòtesi, objectius i metodologia; pla de treball i cronograma (opcional), i per últim, els mitjans disponibles per a la realització del projecte i el pressupost.

▪ **Carta d’acceptació** del candidat per part del centre on es durà a terme el treball i també carta del director del projecte exposant les tasques que el candidat haurà de realitzar, si s’escau. La figura del director es basa en la tutorització del treball, però en cap cas es valorarà el seu currículum per l’ajut.

▪ ***Currículum vitae*** resumit del candidat (2 a 4 fulls).

▪ Acreditació de l’existència d’un lligam contractual amb el centre hospitalari o Institut de Recerca corresponent, com a mínim durant l’any següent de l’ajut (contracte laboral, beca pre o post doctoral, etc.).

▪ A la **memòria econòmica** haurà de constar la conformitat del centre o la fundació de recerca on s’ingressa l’ajut. S’ha d’especificar l’Institut de Recerca receptor i els *overheads* corresponents.

▪ **Certificat favorable del Comitè Ètic** corresponent o acreditació d’estar en tràmit

2.2. **Les sol·licituds i la documentació** referida en el punt 2.1 s’enviaran al correu electrònic**: scendocrinologia@acmcb.es**

**3. Quantia i període**

3.1. L’ajut tindrà com a objectiu el finançament d’un projecte de recerca durant un any i l’import de l’ajut estarà dotat amb **12.000 €.**

3.2. L’import de l’ajut només podrà ser ingressat en el compte del centre o fundació que s’indiqui al projecte.

3.3. En cas que el projecte presentat disposi d’altres fonts públiques o privades de finançament, s’haurà de justificar a què es destinarà específicament l’ajut de la Societat Catalana d’Endocrinologia i Nutrició.

**4. Termini de presentació de sol·licituds**

El període de presentació de sol·licituds s’obrirà el **9 de setembre** i **finalitzarà el 9 de novembre de 2024.**

**5. Avaluació i selecció**

Els projectes seran avaluats externament a la SCEN per l’Agència de Gestió d’Ajuts Universitaris i de Recerca (AGAUR) a través de persones expertes de la comunitat científica, d’acord amb els criteris d’avaluació de l’AGAUR, i s’hi tindrà en compte els següents criteris:

* Adequació, tant del projecte presentat com dels investigadors, a les bases específiques de la convocatòria.
* Adequació del projecte a l’objecte de la convocatòria.
* Interès i aportació de la proposta.
* Coneixement dels antecedents i de l’estat actual del tema.
* Argumentació dels objectius, pla de treball i rigor metodològic.
* Viabilitat del treball en el temps previst i adequació del pressupost.
* Impacte i credibilitat dels resultats.
* *Curriculum Vitae* de l’investigador principal i dels membres de l’equip de recerca en relació a l’objecte de convocatòria i el tema de recerca.

En cas que els projectes presentats no siguin avaluats favorablement, l’ajut es podrà deixar desert.

**6. Notificació de la resolució**

La notificació de la resolució de concessió o denegació de l’ajut es farà a través de correu electrònic com a molt tard una setmana abans del Congrés de la SCEN, que es celebrarà el 20 i 21 de febrer de 2025. La resolució es farà pública durant la celebració d’aquest congrés.

**7. Seguiment i difusió de la realització del projecte**

7.1. El candidat premiat es compromet a presentar els **resultats del seu treball** al Congrés de la Societat Catalana d’Endocrinologia i Nutrició de l’any 2026. Així mateix, es compromet a facilitar un resum de la presentació que es publicarà a la web de la SCEN.

7.2. **L’incompliment** del punt 7.1 comportarà la penalització personal i del grup de recerca corresponent, els quals no podran optar l’ajut de la SCEN durant els 5 anys següents.

7.3. La no utilització dels recursos econòmics pel desenvolupament del projecte obligarà a la devolució de l’ajut de la SCEN per part dels investigadors.

7.4. En tota producció científica derivada del projecte es farà constar la font de finançament (Ajut per a la recerca de la SCEN 2024).

La Presidenta La Secretària

Dra. Ana Megía Dra. Queralt Asla